**Računalstvo**

**Obrada teksta - MS Word**

**3.** **Oblikovanje teksta i odlomaka**

3.2. **Oblikovanje odlomaka**

-**oblikovanjem** odlomka **poboljšavamo** njegov **izgled** i **olakšavamo** **snalaženje** u tekstu ili **čitanje**

-za **oblikovanje odlomka** upotrebljavamo naredbe (prije svega **ikone**) iz grupe naredbi **Polazno->Odlomak**


-treba dodatno **naglasiti** da sve ove naredbe rade **samo na cijelom odlomku**, a ne samo na znaku, riječi, rečenici ili retku

-stoga možemo **ubrzati označavanje** tako da **samo kliknemo** (bilo kako) **bilo gdje** u željenom odlomku i tamo **premjestimo kursor**

-**nije potrebno označavati cijeli odlomak**

-ako nam je tako **brže**, možemo **kliknuti** i **povlačenjem** označiti **bilo koji dio odlomka** (npr. jedan znak)

-ako trebamo oblikovanje **istovremeno** napraviti na **više odlomaka**, onda možemo **u svakom** odlomku označiti samo neki **njegov dio** (npr. redak), uz držanje tipke **Ctrl** (**bilo koji** odlomci) ili **Shift** (za odlomke **bez preskakanja**)


-oblikovanje **odlomka** uključuje izbor:

* **poravnanja** (engl. *alignment*):
  + **lijevo**

-prepoznajemo ga po tome što je tekst **poravnan** s **lijeve** strane, ali **nije** s **desne**

-koristimo ga kod **nabrajanja** ili kada **ne** koristimo **normalno** pisane rečenice (npr. u ovim uputama)

-može poslužiti i kada u **tablicama** imamo sadržaj u **uskim stupcima**




* + **desno**

-prepoznajemo ga po tome što je tekst **poravnan** s **desne** strane, ali **nije** s **lijeve**

-koristimo ga **vrlo rijetko** (npr. kod **potpisivanja** na kraju **pisma**, za pisanje **jednako oblikovanih brojeva** poput onih na **računima** u trgovinama, u **tablicama**)


-kod pisanja **jednako oblikovanih brojeva** (**decimalni zarezi** su im na **istoj vertikalnoj** poziciji), odmah **lako** možemo vidjeti koji su iznosi **veći**





* + **sredina**

-ovdje je tekst **jednako udaljen** od **sredine** stranice, a **nije poravnan** niti s jedne strane

-upotrebljavamo ga za **naslove**, **podnaslove** i za **nazive stupaca** u **tablicama**

* + **obostrano**


-ovdje je tekst **poravnan** s **obje** strane pa **lijepo** izgleda


-koristimo ga kod pisanja **punih rečenica** na **normalan** način (npr. kao u knjigama, zadaćnicama)


-**poravnanje** s obje strane postiže se **promjenom** veličine **razmaka** u **retku** pa je poželjno **uključiti** automatsko **rastavljanje** riječi (pomoću naredbe **Raspored->Postavljanje stranice->Rastavljanje riječi**)

-inače se može dogoditi da su uretku jako **duge** riječi pa su onda **razmaci** u njemu **veliki**

-zbog toga su **razmaci** u **susjednim** recima jako **različiti**, a to **nije** lijepo, **niti** poželjno






* **proreda** (engl. *line spacing*)


-proredom određujemo koliko su **razmaknuti reci unutar** odlomka

-klikom na **simbol** za promjenu biramo **zadnje** korišteni, a crnom **strelicom** biramo **novi** iznos razmaka

-**početni** iznos proreda je **1,0**, ali možemo koristiti i **1,15**

-za **isticanje** možemo prored povećati na **1,5**, dok se ostali proredi uobičajeno **ne koriste** (osim npr. za **slabovidne** osobe i sl.), posebno ne u **službenoj** komunikaciji (npr. to se može tumačiti **nepristojnim**)

-**detaljnije podešavanje** proreda možemo postići aktiviranjem naredbe **Mogućnosti proreda…** (isto se postiže aktiviranjem **pokretača dijaloškoga okvira** grupe naredbi **Odlomak**)

-otvara se prozor u kojem su nam dostupne dvije **kartice** gdje s kartice **Uvlake i razmaci** odabiremo naredbu **Prored**

-ponuđene su nam opcije:

* **Jednostruko (1,0)**

-to je **uobičajeni** razmak redova pri čemu su reci malo razmaknuti

* **1,5 redak (1,5)**

-ovo je prilično **veliki** razmak redova, a njime se uobičajeno nešto **naglašava** (npr. odjeljak u kojem je sažetak predavanja je naglašen proredom 1,5)

* **Dvostruko (2,0)**

-time se prored **udvostručuje** za **jako naglašavanje** nečega

* **Najmanje**

-ova mogućnost se **ne** koristi često

-korisna je ako u **istom retku** imamo **različite veličine fonta** ili neki **grafički element** (npr. sliku)

-u tom slučaju **broj točaka** zadanih za ovu opciju određuje koliko je **najveći font** ili **najveći grafički element** udaljen od **ostalih** redaka

-ako su reci s **jednakom veličinom** fonta, onda broj točaka definira **prored** kao da smo ga odabrali opcijom **Točno**


* **Točno**

-ovime **precizno** (u točkama) zadaje međusobna **udaljenost** redaka


-odabir **12** točaka identičan je odabiru **Jednostruko**


* **Višestruko**


-ovdje možemo odabrati željeni prored izražen **višekratnikom osnovnoga** razmaka (**Jednostruko**, ovdje je to **1,0**)


-primjer: odaberemo 1,15 (prored je 15 % ((1,15-1,0)·100%) veći od osnovnoga)


-nakon odabira neke od opcija proreda, u okviru **Pretpregled** možemo vidjeti kako taj **prored izgleda** u **odnosu** na prorede **susjednih** odlomaka





















* **razmaka odlomaka** (engl. *paragraph spacing*)

-poput razmaka u odlomku, možemo podesiti i **međusobni razmak odlomaka dodavanjem** ili **micanjem** **razmaka označenog** odlomka prema odlomku **ispred** ili **iza** (naredbe **Dodaj** **razmak ispred odlomka**, **Dodaj** **razmak nakon odlomka** ili **Ukloni** **razmak ispred odlomka**, **Ukloni** **razmak nakon odlomka**)


-**povećanim** razmacima **izdvajamo** i **naglašavamo trenutni** odlomak u dokumentu

-razmake **ispred** i **iza trenutnoga** odlomka **fino** (u **točkama**) postavljamo pomoću kartice **Uvlake i razmaci**, opcije **Prije** i **Poslije**

-ako imamo **označene odlomke** s **različitim međusobnim** razmacima, a želimo ih **maknuti**, tada je najbolje **dvaput kliknuti** **Dodaj** (**Oduzmi**) **razmak ispred** (**iza**) **odlomka** tako da ih više **nema**

-ukoliko potvrdimo polje **Nemoj dodati prazninu između odlomaka istog stila** tada se **razmaci** odlomaka **ne mijenjaju** ako su označeni odlomci **istoga stila**

-**mijenjaju** se ako su označeni odlomci **različitoga stila** (npr. imaju različite vrste grafičkih oznaka na različitim razinama)



* **uvlaka** (engl. *ident*)

-kada pišemo tekst **punim** rečenicama, često moramo **početni redak** odlomka **uvući** u odnosu na **ostatak** (npr. u zadaćnicama)


-slično radimo i kod **popisa** (npr. za kupnju namirnica)




-to možemo pomoću ovih **oznaka na ravnalu**:

* **gornji** bijeli t**rokutić** s **lijeve** strane dokumenta

-njime uvlačimo **samo prvi** redak odlomka s **lijeve** strane u **oba** smjera (**ulijevo** ili **udesno**)

-**uobičajeno** je uvlačenje **udesno** za **nekoliko centimetara**





* **donji** bijeli **trokutić** s **lijeve** strane dokumenta

-njime uvlačimo **sve** retke **osim prvog** retka odlomka s **lijeve** strane u **oba** smjera (**ulijevo** ili **udesno**) za određeni iznos

-takva uvlaka naziva se **visećom**

-uobičajeno ju **ne koristimo**








* **donji** bijeli **pravokutnik** s **lijeve** strane dokumenta

-njime uvlačimo **cijeli odlomak** s **lijeve** strane u **oba** smjera (**ulijevo** ili **udesno**)

-**uobičajeno** je uvlačenje **udesno** za **nekoliko centimetara**

-isto možemo postići i **gumbima** za **uvlačenje ulijevo** ili **udesno** u grupi naredbi **Odlomak**, s time da su tu **koraci uvlačenja unaprijed definirani** za određene **razine uvlačenja** (**ne** moramo ih **mjeriti**) pa time **ubrzavamo** uobičajena uvlačenja **cijeloga** odlomka







* bijeli **trokutić** s **desne** strane dokumenta

-njime uvlačimo **sve retke** odlomka s **desne** strane u **oba** smjera (**ulijevo** ili **udesno**)

-uobičajeno ga **ne koristimo**







-kada koristimo **ravnalo,** pomičemo sadržaj **koracima** od **5 mm**

-želimo li to raditi **preciznije** i pritom **mjeriti udaljenosti**, nakon **klika** na bijele **oznake držimo lijevu** tipku miša i **pritisnemo** i **držimo** tipku **Alt**

-**pomicanjem** miša sada vidimo **točne udaljenosti** pa podesimo **željeni** iznos



-da se ne bi **mučili pomicanjem oznaka** po ravnalu i da bi bili **maksimalno točni**, otvorimo karticu **Uvlake i razmaci** i podesimo **postavke** pod grupom **Uvlake**

-na raspolaganju sam nam **standardne** mogućnosti koje podešavamo **ravnalom** (**Lijevo**, **Desno**) dok opcijama iz okvira **Posebno** biramo jesu li **svi reci** odlomka **jednako uvučeni** (opcija **(ništa)**), je li **prvi redak** uvučen za određeni iznos u odnosu na **uvlaku** zadanu naredbom **Lijevo** (**Prvi redak**) ili su to **svi** ostali reci **osim prvoga** (**Viseće**)


-**sve** postavke (u **cm**) mogu biti **pozitivnih**, ali i **negativnih** vrijednosti

-**negativni** iznosi označavaju da se sve **uvlači** na **marginu** (**Lijevo**, **Desno**) ili **prema margini** (opcije naredbe **Posebno**)

-kombiniranjem naredbi **Lijevo**, **Desno** i **Posebno** možemo postići sve kao i pomoću oznaka na **ravnalu**


-**iznos** zadan pomoću **Posebno** (**bilo koja** opcija) **pribraja** se **iznosu** zadanom pomoću **Lijevo** (uključujući **predznak**)

-primjer: Postavke uvlačenja su: Lijevo je -2 cm, a Posebno ima odabrano Viseće i iznosa je 1 cm. To znači da je lijeva uvlaka pomaknuta od početne pozicije (0) 2 cm ulijevo na marginu, a svi reci osim prvoga (Viseće) su udaljeni 1 cm od uvlake Lijevo i sada su na -1 cm (-2 cm+1cm), tj. 1 cm su uvučeni na marginu.



-primjer zadatka: Treba podesiti da je cijeli odlomak udaljen 2 cm od lijeve margine, a 1 cm od desne. Uz to trebamo imati prvi redak koji je od margine udaljen 3,5 cm.

-rješenje: Najprije podesimo lijevu i desnu uvlaku cijeloga odlomka. Stoga je (u skladu s tekstom zadatka) stavka Lijevo jednaka 2,0 cm, a Desno je 1 cm. Pošto samo prvi redak mora biti dodatno uvučen (3 cm od margine, tj. uvlaka je 1,5 cm (3,5 cm – 2,0 cm) od lijeve uvlake), odabiremo pod Posebno opciju Prvi redak i njezin iznos od 1,5 cm.



-na **dnu** okvira možemo potvrditi stavku **Zrcalne uvlake**

-nju **obavezno** koristimo ako nam treba **dvostrani ispis**

-pomoću nje se na **susjednim stanicama** (npr. knjige) dobiju **iste uvlake** u **sredini** i na **marginama** dokumenta


-stoga se **nakon** aktiviranja ove opcije promijene stavke **Lijevo** i **Desno** u **Unutar** i **Izvan**

-slično je potrebno podesiti i za **zrcalne margine** kod **postavki stranica**


-**bez zrcalnih uvlaka** dobili bi **nejednake razmake susjednih stranica** otvorene knjige u **sredini** i na **marginama**

-za **jednostrani** ispis se **zrcalne** uvlake **ne koriste**

-primjer dokumenta **bez zrcalnih** uvlaka




-primjer dokumenta **sa zrcalnim** uvlakama



* **tabulatora** (eng. *tabulator*)

-tabulatori služe za **oblikovanje teksta** imitiranjem pisanja u **stupce** ili za postavljanje **uvlaka** odlomaka

-prije su se dosta upotrebljavali, ali su postali praktički **beznačajni** upotrebom mogućnosti podešavanja uvlaka, pisanja u stupce, tablica i tekstnih okvira

-zbog toga nam **nisu** dostupni ikonom, već ih podešavamo klikom na gumb **Tabulatori…** na dnu okvira naredbe **Font**

-na raspolaganju nam je **pet vrsta graničnika** koje se nakon postavljanja pokazuju **ikonom** na **ravnalu** (ikone su **sitne**):

* **lijevi** tabulator (**Lijevo**)

-njime određujemo **lijevi rub** stupca

* **desni** tabulator (**Desno**)

-njime određujemo **desni rub** stupca

* tabulator **centriranja** (**Sredina**)

-na ovom položaju se tekst **poravnava središnje** (kao da je odabrana postavka poravnanja **Centriraj**)

* **decimalni** tabulator (**Decimalno**)

-na njegovom položaju se tekst **pomiče u**lijevo, a **poravnava** kao postavkom poravnanja **Desno** poravnanje (pogodno za **jednako oblikovane brojeve**, npr. za cijene na računu)

* tabulator **okomite crte** (**Okomita crta**)

-time se na nekom mjestu postavlja **neprekinuta okomita crta** kroz **sve retke** gdje koristimo tabulator

-postupak **upotrebe tabulatora** je slijedeći:

* odaberemo **željenu vrstu tabulatora** (npr. lijevi)

-**svaki tabulator** možemo upotrijebiti **više** puta (npr. za više stupaca)

* **položaj svakoga tabulatora** upišemo u polje **Pomak tabulatora** i postavimo ga gumbom **Postavi**
* **brišemo** ga odabirom **vrste tabulatora** (npr. Decimalno) i odabirom **položaja iz tablice pomaka** (npr. 6 cm), a potom kliknemo na gumb **Obriši**
* želimo li **obrisati sve tabulatore**, kliknemo **Očisti sve**
* **svakom tabulatoru** (osim **Okomita crta**) možemo postaviti da li mu je na **početku** neki **znak** (**Vodeći znak**)

-**vodećega znaka** uobičajeno **nema** (opcija 1), ali može biti u obliku niza **točkica** (2), niza **minusa** (3) ili niza **donjih crtica** (4)

* ovdje možemo postaviti koliko nam je **zadani pomak** kada koristimo tipku **Tab** (**Zadani pomaci tabulatora**)


-ova postavka ima funkciju kada se tipka **Tab koristi bez graničnika** (npr. za veće razmake u tekstu)


* nakon postavljanja graničnika, možemo tekst **oblikovati u stupce** koji su njima definirani

-to postižemo pritiskom na tipku **Tab**

-**svakim pritiskom** na tipku **Tab** dolazimo do **novoga položaja tabulatora** (**redom od prvoga s lijeve** strane) i tu možemo **unijeti** željeni **tekst** pa se novim pritiskom na **Tab** pomaknuti na **idući** graničnik

-za prijelaz u **novi redak stupca** koristimo tipku **Enter** pa onda opet **ponavljamo pomake** s **Tab** i unos i za taj redak i tako dokle želimo



* **sortiranja** (engl. *sorting*)


-moramo li **poredati odlomke** (**ne retke unutar odlomka!**) po **abecedi**, aktiviramo naredbu za **sortiranje** prikazanu **ikonom**


-pritom se sortiraju **samo označeni odlomci**


-kada nam se otvori **prozor** naredbe, podešavamo **što sortiramo** (**tekst**, samo **brojeve**, samo **datume** – **uobičajeno** ostavimo da je to **tekst**), **smjer** sortiranja (**uzlazno**, tj. od A do Ž, odnosno **silazno**, tj. Ž do A)


-na **dnu** biramo da li se sortira i **prvi označeni** odlomak (**Sadrži** **redak zaglavlja** ili **Ne sadrži redak zaglavlja**), a **uobičajeno** je da se **sortira**


-**prvi** odlomak **ne** **sortiramo** osim ako je označeni **naslov** ili **naziv stupca** u **tablici**












-ukoliko su podaci **samo brojevi** (ili **samo datumi**) tada je **potrebno** pod **vrstom podataka** odabrati **Broj** ili **Datum**


-to je potrebno stoga što se **tekst** prikazuje **ASCII** znakovima i kod sortiranja se **znaci uspoređuju jedan po jedan** u nizu znakova (npr. abc je prije abcd jer abcd sadrži dodatni znak d dok su prva tri znaka ista)


-**brojeve** ili **datume** uspoređujemo po **iznosu**, a isto napravi i **Word** ako mu stavimo **vrstu Broj** ili **Datum**


-dakle, tu Word promatra **broj** ili **datum kao cjelinu**, a **ne znak po znak**

-**datum** se isto **ne** može sortirati kao **tekst** jer se sastoji od **više dijelova** koji definiraju **poredak**









* **uključenje/isključenje** prikaza **nevidljivih** znakova

-kada **nismo sigurni** što je **napravljeno** u dokumentu, aktiviramo **gumb** za **uključenje/isključenje** prikaza **nevidljivih** znakova


-takvi česti **znakovi** su oznake:


* **kraja odlomka** (pritisak na tipku **Enter**)
* **kraja retka bez** kraja odlomka (**Shift** + **Enter**)
* **razmaka**
* **tabulatora**


-**često** se zna dogoditi da je netko napravio **prijelaz** u **novi** redak pritiskom na **Enter** (umjesto kombinacijom **Shift** + **Enter**) pa to možemo **vidjeti s uključenim prikazom skrivenih znakova**

-potom to možemo **označiti**, a po potrebi **obrisati** ili **zamijeniti**

-prikaz **skrivenih** znakova je **isključen** kod **normalnoga rada** na tekstu da nam **ne smeta**






* **sjenčanje** (engl. *shadowing*)


-želimo li **pozadinu cijelog odlomka** (od **lijeve** do **desne margine**) **obojiti**, koristimo **ikonu** za **sjenčanje** (simbol **kante s bojom**)

-na isti način možemo **osjenčati** i **obrubom uokvireni tekst**

-pritom moramo paziti na **kontrast** u odnosu na **boju teksta** i **markera**

-sjenčanje pokriva **cijelu pozadinu unutar margina odlomka** dok **marker** oboji samo **pozadinu teksta**, a **među** recima je **sitni** **nemarkirani** dio)





* **obrube** (engl. *border*)

-obrubom možemo **uokviriti** (i time **naglasiti**):


* **dio odlomka** (**cijela riječ** ili **više** njih, **cijeli redak** ili **više** njih)


-ovdje možemo podesiti **isti obrub** samo **sa svih strana**, a **ne** možemo **birati** s kojih strana ne želimo

****

* **cijeli odlomak**

-tu nam je na raspolaganju **više mogućnosti** pa možemo **birati** s koje **strane** želimo **obrub**



-u **oba** slučaja klikom na **zadnju** naredbu (**Obrubi i sjenčanje**) otvara se **prozor** u kojem **svakom** dijelu **obruba** možemo zadati **vrstu crte**, **boju** i **debljinu**

-u tom prozoru možemo odabrati **gotove postavke** naredbom **Postavke** (Ništa, Okvir, Sjena, 3D ili Prilagodi)

-kada sami **zadajemo** neke **elemente** postavki **obruba**, automatski se označi postavka **Prilagodi**

-samom **obrubu** možemo birati:

* **Stil**

-tu biramo **vrstu crte** (npr. dvostruka tanka)

* **Boju**

-ovdje zadajemo **boju** pojedine crte (npr. ljubičastu)

* **Širinu**

-time određujemo **debljinu** crte

-debljina je **najviše** do **3** točke, a **nekim** vrstama crta (npr. valovitim) **ne** možemo **mijenjati debljinu**


* **Efekte**

-kada želimo **poseban izgled** obruba, možemo izabrati jedan od **ponuđenih** (npr. crvena srca)

-za razliku od zadavanja običnih obruba, ovdje **ne možemo** odabrati da su sve crte **drukčije** pa su **sve identičnog** izgleda

-na **Pretpregledu** vidimo **izgled pojedinih obruba**

-obrub koji **trenutno uređujemo**, možemo promijeniti klikom na **simbole** obruba (ili na **same** obrube) pri čemu **prvi** klik **briše prijašnje** postavke, a **idući** primijeni **trenutne**

-ukoliko je na **Pretpregledu** neka crta prikazana **podebljano sivom**, to je znak da smo na tom **dijelu označili crtu** koja se sastoji od **više nejednako oblikovanih dijelova** ili dio **nije obrubljen** (npr. prvi označeni dio je pune crvene boje, drugi nije obrubljen, a treći je dvostruka deblja plava crta)

.